የአገሪቱ የልማት ፕሮጀክቶች ለእውቀትናቴክኖሎጂ ሽግግር አስተዋጽኦ እያበረከቱ ነው
በኢትዮጵያ እየተገነቡ የሚገኙት ግዙፍ የልማት ፕሮጀክቶች ለሃገሪቱ የእውቀትና የቴክኖሎጂ ሽግግር አስተዋጽኦ  እያበረከቱ እንደሚገኙ ተገለጸ ፡፡ዋሚኮ ያነጋገራቸው ባለሙያዎችና የሥራ ኃላፊዎች የተለያዩ ትልልቅ ፕሮጀክቶቹ በራሳቸው ከሚሠጡት ጥቅም ባሻገር ፣ አገሪቱ በቀጣይ በራሷ የሰው ኃይል አቅም የተለያዩ የልማት ሥራዎችን እንድታከናውን ያስችላታል ብለዋል፡፡በጣሊያኑ የሳሊኒ ኩባንያ እየተገነባ የሚገኘው የታላቁ የኢትዮጵያ ህዳሴ ግድብም በዚህ ረገድ ከፍተኛ አስተዋጽኦ እያደረገ እንደሆነ ሥራ አስኪያጁ ኢንጂነር ስመኘው በቀለ  ተናግረዋል፡፡የአዲስ አበባ ጅቡቲ ባቡር ፕሮጀክት ግንባታም በተመሳሳይ በአገሪቱ የባቡር መስመር ዝርጋታ ላይ ሙያዊ ክህሎት፣ እውቀትና ልምድ  እንድታካብት አድርጓታል፡፡በአዲስ አበባ ግንባታው የተጠናቀቀው የቀላል ባቡር ፕሮጀክትም ኢትዮጵያውያን  ቴክኒካዊ እውቀትና ቴክኖሎጂ እንዲቀስሙ አስችለዋል ፡፡ በአሁኑ ወቅት የአዲስ አበባ ቀላል ባቡር  አገልገሎት ሥር  ሙሉ በሙሉ በሚባል ደረጃ ባቡሩን የሚያሽከረክሩ 130 ኢትዮጵያውያን ትሬይን የሠለጠኑ ማስተሮች   ይገኛሉ ፡፡የቀላል ባቡር ትራንስፖርት አገልግሎት የቁጥጥር ማዕከል ውስጥ የሚሠሩ ኢትዮጵያውያን  26 ደርሰዋል፡፡